google/wiki40b huggingface dataset:
Mém

Mém je virtuálna a replikujúca sa častica kultúrnej informácie. Mém je základný prvok kultúry, ktorý je dedičný negenetickou cestou. Mémom je väčšina kultúrnych diel (piesne, umelecké diela a iné).  Slovo je odvodené z gréckeho mimema - napodobňovať.

Mém ako gén

Mémy a ich fungovanie bývajú popisované ako obdoba génu (stavebnej jednotky genómu), pričom sa zoskupujú do vyšších celkov, tzv. memplexov, predstavujúcich nielen kultúrne javy, ale aj samotné ľudské osobnosti.
Pojem mém, po prvýkrát použil v roku 1976 Richard Dawkins, vo svojej knihe Sebecký gén, v ktorej tvrdí, že evolúcia sa nepodpisuje len na replikácii DNA, ale jej princípmi sa riadi aj šírenie akejkoľvek inej informácie, pričom informácia býva vystavená selekčnému tlaku, ktorému sa buďto prispôsobí, alebo vyhodnotená ako "nevhodná" zanikne.
Grancey-sur-Ource

Poloha

Obec má rozlohu 23,94 km². Najvyšší bod je položený 347 m n. m. a najnižší bod 190 m n. m.

Obyvateľstvo

Počet obyvateľov obce je 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Viella (Hautes-Pyrénées)

Poloha

Obec má rozlohu 3,14 km². Najvyšší bod je položený 1 987 m n. m. a najnižší bod 772 m n. m.

Obyvateľstvo

Počet obyvateľov obce je 75 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Prechod Merkúra

Prechod Merkúra je astronomický úkaz, pri ktorom sa planéta Merkúr dostane medzi Slnko a Zem. Merkúr sa vtedy premieta na slnečný disk, kde je ďalekohľadom pozorovateľný ako drobný čierny kotúčik. Nakoľko Merkúr nemá takmer žiadnu atmosféru, je jeho okraj pri pozorovaní ostrý.
Prechod Merkúra nastáva vtedy, keď je Merkúr v dolnej konjunkcii a zároveň je v blizkosti uzla svojej dráhy. Vtedy sú Zem, Merkúr a Slnko takmer v jednej priamke. Tento stav nenastáva pri každej konjunkcii Merkúra so Slnkom, pretože dráha Merkúra zviera s ekliptikou uhol až 7°. Posledný prechod Merkúra nastal 9. mája 2016. Ďalší prechod pozorovateľný z územia Slovenska nastane 11. novembra 2019. K prechodom dochádza v priemere 13-krát za storočie, takže ide o pomerne zriedkavý úkaz.
Prechody nastávajú okolo 7. mája (vtedy je Merkúr v zostupnom uzle) a okolo 9. novembra (vo vzostupnom uzle). Pri májových prechodoch sa Merkúr nachádza blízko afélia svojej dráhy a je teda k Zemi bližšie. Jeho uhlový priemer je vtedy okolo 12 oblúkových minút, pri novembrových prechodoch, kedy je od Zeme ďalej, len 10 oblúkových minút. Vzhľadom na malé rozmery Merkúra sa dá tento úkaz pozorovať len ďalekohľadom, na rozdiel od prechodu Venuše, ktorý je viditeľný aj voľným okom. Aby nedošlo k poškodeniu zraku, pozorovací ďalekohľad by mal mať slnečný filter.
Nesle-l’Hôpital

Poloha

Obec má rozlohu 4,8 km². Najvyšší bod je položený 177 m n. m. a najnižší bod 56 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bellême

Poloha

Obec má rozlohu 1,71 km². Najvyšší bod je položený 230 m n. m. a najnižší bod 162 m n. m.

Obyvateľstvo

Počet obyvateľov obce je 1 577 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jabbeke

Obyvateľstvo

Obec má približne 13 624 obyvateľov (2010).
Danbidú

Danbidú (maldiv. ދަނބިދޫ‎) je jeden z obývaných ostrovov na atole Lámu na Maldivách. Počet obyvateľov je 862 (jún 2006), dĺžka ostrova 2 020 m, šírka 350 m. Vzdialenosť od hlavného mesta Male je 227,82 km.
Gondor

Pomenovanie a symboly

Gondor v preklade znamená Kamenná zem, ale bol známy tiež ako Južná ríša Númenorejcov vo vyhnanstve či ako Južné kráľovstvo.
Symbolom gondorského kráľovstva bol striebornú kvitnúci strom na čiernom pozadí pod siedmimi striebornými päťramennými hviezdami. Na kráľovskom znaku potom nad stromom a hviezdami vyčnievala strieborná, vojenská prilba s perlovými krídlami morského vtáka, zdobená siedmimi démantami a drahokamom na samom vrchu. Tá zobrazovala Isildurovu vojnovú prilbicu. Biely strom v znaku ukazoval na Biely strom Gondoru, ktorý zo semienka númenorského Nimlothu. Tento strom bol zasadený v Minas Ithil, po jeho dobytí v Minas Arnor. Sedem strieborných hviezd symbolizovalo sedem Vidúcich kameňov – palantírov, ktoré Dúnadani zachránili z potápajúceho sa Númenoru.
Po vymretí kráľov so symbolom vládnucich správcov stala biela neoznačená zástava. Správcovia nesedávali na kráľovskom tróne, neužívali žezlo, ani kráľovskú korunu. Znakom ich úradu bola iba biela palička.
Boselaphus

Etymológia

Slovo nilgau je hindského pôvodu, je to kompozitum, zložené zo slov nil „modrý“ a gau (go) „býk“.

Opis

Samec má hrubé, kužeľovité, špicaté rohy dlhé 20 cm. Sfarbenie samca je šedé alebo modravo šedé, samica je žltohnedá. Nilgau preferuje otvorené riedke lesy pred hustými lesmi, je veľmi obozretný, má ostré zmysly a veľkou rýchlosťou uniká pred predátormi (napr. tigre). Spása mnoho druhov rastlín, trávy, listy a plody, od včasného rána až asi do desiatej hodiny a potom až v podvečer. Samce bojujú o teritória a o prístup k samiciam (v skupine býva 2 – 10 samíc) tak, že pokľaknú oproti sebe a potom útočia na seba rohmi. K rozmnožovaniu dochádza po celý rok, ale väčšina mláďat sa rodí v júni až októbri. Gravidita trvá 243 – 247 dní.
UniCredit

UniCredit SpA je európska banka so sídlom v talianskom Miláne. Banka má vyše 28 000 000 zákazníkov a operuje v 19 krajinách. Jadro ich operácií je v Taliansku, Rakúsku a južnom Nemecku. Založená bola už v roku 1473 ako Rolo Banca, v 90. rokoch sa stala jednou z najväčších bankových inštitúcií v Taliansku. Poskytuje finančné služby a zamestnáva okolo 140 000 zamestnancov. Je známa aj ako UniCredit Group alebo ako UniCredito.
V roku 2005 sa stala väčšinovým vlastníkom nemeckej HypoVereinsbank (HVB)

História

Banka UniCredit vznikla fúziou dvoch bánk a to HVB Bank Slovakia a.s. a UniBanky v roku 2007. Od roku 2013 pôsobí banka na Slovensku aj v Česku pod rovnakým názvom UniCredit Bank Czech Republic and Slovakia, a. s.. UniCredit Bank patrí na Slovensku k najväčším bankám a jej pobočky sa nachádzajú v každom regióne.

Predstavenstvo

Na čele banky je generálny riaditeľ Jiří Kunert, v sedemčlennom predstavenstve sú aj dvaja taliani z materskej spoločnosti Paolo Iannone a Giovanni Guidi.

Oblasť pôsobenia

Banka sa orientuje na firmy a fyzické osoby. Hlavnou činnosťou je oblasť Corporat finance - projektové, štruktúrované a syndikované financovanie, akvizičné financovanie a financovanie komerčných nehnuteľností.
Gorila

Charakteristka

Je to najväčší druh primátov. Dnes žije v Afrike. Je blízkym príbuzným človeka a tiež najväčším a najsilnejším ľudoopom na svete. Voľne žijúci dospelý samec váži až trikrát toľko ako človek, samice sú však menšie. Tieto veľké ľudoopice zvyčajne chodia po štyroch. Mláďatá sa šplhajú aj po stromoch. Gorily žijú v rodinnom spoločenstve, ktoré tvorí dominantný samec, niekoľko samíc a mláďatá. Tlupa pomaly putuje rozľahlým lesom aj niekoľko kilometrov a popritom požierajú rastlinnú potravu. Mimo ohrozenia sú to mierumilovné tvory, ale v prípade ohrozenia môže samec napadnúť aj leoparda či človeka, ale nikdy bez príčiny! Horské gorily dovolia človeku si aj sadnúť v ich blízkosti, ak sa presvedčia, že im nehrozí nebezpečenstvo.
Posledný spoločný predok človeka a gorily žil pred 6,2 – 8,4 (Chen 2001, Wildman 2003, Bailey 1992)/ 14,4 (Arnason 1996) / 5,8 – 6,2 (Adachi 1995) miliónmi rokov.
Podkriváň

Polohopis

Obec leží v úzkej doline potoka Lučenčík na severovýchode Javoria a Slovenského rudohoria.

Dejiny

Prvá zmienka o lokalite Trhanowa je z roku 1736, bola zaznamenaná na mape Samuela Mikovíniho. Od roku 1742 sa uvádza už ako obec Trhanowa, neskôr ako Divin-Oroszi a od roku 1927 pod dnešným názvom Podkriváň. Obec bola známa tkaním plátna. Obyvateľstvo sa zaoberalo aj chovom oviec, dobytka a čiastočne poľnohospodárstvom a povozníctvom. V osadách Horná a Dolná Bzová boli pôvodne sklárne, bol tu aj pivovar. Rímskokatolícke kaplanstvo vzniklo v roku 1787. Bol tu drevený kostol, ktorý vyhorel (v Dolnej Bzovej postavili nový, posvätený bol v roku 1999)
Drumshanbo

Drumshanbo (ír. Droim Seanbhó) je malé mesto v severozápadnom Írsku, v grófstve Leitrim. Žije tu 1061 obyvateľov (2006).
Mesto leží pri južnom výbežku jazera Lough Allen v nadmorskej výške 60 m n. m., východne od rieky Shannon. Severovýchodne od mesta sa nachádza pohorie Iron Mountains. Je lokalizované na križovatke regionálnych ciest R207 a R208, 13 km na SSV od Carricku; Ballinamore leží 18 km na východ, Dromahair 31 km na severozápad a Manorhamilton 37 km na SSZ.
História mesta sa spája s baníctvom, neďaleký vrch Slieve Anierin (586 m n. m.) slúžil k ťažbe uhlia a železných rúd. V centre mesta stojí informačné centrum Sliabh an Iarann Visitors' Centre s expozíciou venovanou baníctvu. V roku 2003 bol na brehu jazera Lough Allen otvorený hotel Ramada Lough Allen Hotel. V meste sa každoročne v tretí júlový týždeň usporadúva festival Joseph Mooney Summer School for Irish Music, kým v júni festival An Tostal festival, oba sú venované írskej hudbe a kultúre. Mestom prechádza turistická trasa Slí Liatroma, ktorá ho spája s obcou Dowra a mestečkom Manorhamilton.
V meste stoja tri kostoly: rímskokatolícky kostol sv. Patrika z r. 1835, neogotický kostol írskej cirkvi sv. Jána z r. 1819 a metodistický kostol z r. 1808 na základoch staršej kaplnky z r. 1716. Taktiež sa tu nachádza konvent sv. Kláry z r. 1860.
Ján Bienik

Životopis

Študoval na gymnáziu v Banskej Bystrici, Rimavskej Sobote, teológiu 1906-1910 v Bratislave. Evanjelický kaplán v Rimavskej Píle, Bačskom Petrovci, v Komárne, 1913-1919 evanjelický farár v Legénde (Maďarsko), 1919-1920 učiteľ na gymnáziu v Lučenci, 1920-1923 farár v Hornej Strehovej, od 1923 v Slovenskom Grobe. Za slovenské presvedčenie sa dostával do rozporov s uhorskou cirkevnou a štátnou vrchnosťou, niekoľko mesiacov väznený. V rokoch 1. svetovej vojny zastával pacifistické stanovisko. V Dennici, Živene, Stráži na Sione uverejnil niekoľko autobiografických realistických rozprávaní. Zbieral ľudovú slovesnosť a materiály so vzťahom k dejinám literatúry, ale venoval sa najmä cirkevným a miestnym dejinám.
Abriès

Poloha

Abriès má rozlohu 77,13 km². Najvyšší bod je položený 3 305 m n. m. a najnižší bod 1 513 m n. m.

Obyvateľstvo

Abriès má 367 obyvateľov (2009).
Graf vývoja obyvateľstva:
Zdroje: INSEE
Eliáš Galajda

Vzdelanie

Ľudovú školu navštevoval v rodnej obci, stredoškolské vzdelanie absolvoval na osemročnom Štátnom ruskom gymnáziu v Humennom kde zmaturoval roku 1951 a kde rok pôsobil ako pedagóg. Odtiaľ odišiel študovať ruštinu a ukrajinčinu (1952-1953) na Filozofickú fakultu Karlovej univerzity v Prahe. Po prvom ročníku ho vyslali na štúdium do Saratova na Filologickú fakultu Štátnej univerzity N. G. Černyševského (rus. Саратовский государственный университет имени Н. Г. Чернышевского) (1953-1955) a na Filologickú fakultu Moskovskej štátnej univerzity M. V. Lomonosova v Moskve (1955-1958). V roku 1968 získal vysokoškolský titul PhDr., v roku 1972 mu bol udelený vedecký titul CSc. za kandidátsku dizertačnú prácu Puškinove rozprávky. K problému realizmu rozprávok a v roku 1976 mu bol priznaný titul doc. za habilitačnú prácu Ruská autorská rozprávka v druhej polovici 18. storočia a prvej polovici 19, storočia.

Práca

Roku 1958 začal pracovať v redakcii ukrajinských časopisov Dukľa a Družno vpered v Prešove ako redaktor. V rokoch 1960-1999 postupne ako asistent, odborný asistent a docent pôsobil na Katedre ruského jazyka a literatúry Filozofickej fakulty v Prešove Univerzity Pavla Jozefa Šafárika v Košiciach, ktorá bola od roku 1997 spolu s ďalšími fakultami oddelená a zriadená Prešovská univerzita v Prešove. Tam sa v rámci pedagogickej činnosti venoval výučbe disciplín: úvod do literárnej vedy, dejiny ruskej kultúry, folklór a dejiny starej ruskej literatúry, ruská literatúra 19. storočia. Bol spoluautorom učebníc Ruská literatúra pre 1. - 4. ročník stredných škôl (1974 - 1975). Do svojej smrti, po krátkej ťažkej chorobe v košickej nemocnici, žil a tvoril aj po odchode na dôchodok v Prešove. Pochovaný je na Mestskom cintoríne v Prešove .

Záujmy

Venoval sa aj sochárstvu (mal tri samostatné výstavy plastík upravených zo samorastov) a prekladaniu slovenskej a českej poézie a prózy do ukrajinčiny a ruštiny. Prispieval do rôznych periodík,, spieval ľudové piesne.
Césarville-Dossainville

Poloha

Obec má rozlohu 19,06 km². Najvyšší bod je položený 142 m n. m. a najnižší bod 106 m n. m.

Obyvateľstvo

Počet obyvateľov obce je 228 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Audressein

Poloha

Obec má rozlohu 3,98 km². Najvyšší bod je položený 959 m n. m. a najnižší bod 489 m n. m.

Obyvateľstvo

Počet obyvateľov obce je 116 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mardor

Poloha

Obec má rozlohu 7,44 km². Najvyšší bod je položený 460 m n. m. a najnižší bod 374 m n. m.

Obyvateľstvo

Počet obyvateľov obce je 65 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Île-d’Arz

Poloha

Obec má rozlohu 3,3 km². Najvyšší bod je položený 17 m n. m. a najnižší bod 0 m n. m.

Obyvateľstvo

Počet obyvateľov obce je 250 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maubec (Tarn-et-Garonne)

Poloha

Obec má rozlohu 12,73 km². Najvyšší bod je položený 192 m n. m. a najnižší bod 109 m n. m.

Obyvateľstvo

Počet obyvateľov obce je 145 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štruktúra (filozofia)

Štruktúra je súhrn stálych vzťahov objektu zabezpečujúcich jeho celostnosť a totožnosť samého so sebou, čiže zachovanie základných vlastností pri externých či interných premenách.

Štruktúra podľa Černíka

Štruktúra je usporiadanosť vzťahov.
Štefan Šutaj

Mladosť a štúdium

Narodil sa 1. novembra 1954 v Michalovciach a v rokoch 1956 – 1980 žil v Ložíne, kde navštevoval základnú školu (1. – 4. ročník). Následne vyštudoval druhý stupeň základnej školy v Bracovciach (5. – 9. ročník) a Strednú všeobecnovzdelávaciu školu v Michalovciach.
V rokoch 1973 – 1977 absolvoval magisterské štúdium na Pedagogickej fakulte Univerzity Pavla Jozefa Šafárika v Prešove (od roku 1997 súčasť Prešovskej univerzity v Prešove) v odbore slovenský jazyk a história. V roku 1985 mu bola Historickým ústavom Slovenskej akadémie vied udelená vedecká hodnosť kandidáta vied v odbore československé dejiny. Roku 1984 vykonal rigorózne skúšky na Filozofickej fakulte Univerzity Pavla Jozefa Šafárika v Prešove a získal titul doktora pedagogiky v odbore teória vyučovania dejepisu. V roku 2001 po úspešnej habilitácii na Filozofickej fakulte Prešovskej univerzity v Prešove získal vedecko-pedagogickú hodnosť docenta v odbore slovenské dejiny a v roku 2002 mu komisia pre historické vedy Slovenskej komisie pre vedecké hodnosti udelila vedeckú hodnosť doktora vied. V roku 2005 získal vedecko-pedagogickú hodnosť profesora v odbore slovenské dejiny na Fakulte humanitných vied Univerzity Mateja Bela v Banskej Bystrici.

Vedecká kariéra

Od roku 1977 pôsobí na Spoločenskovednom ústave Slovenskej akadémie vied v Košiciach, ktorého bol v rokoch 1992 – 2004 riaditeľom a od roku 2004 je vedúcim oddelenia histórie tohto ústavu.
Je zodpovedným riešiteľom národného projektu Problémy právního postavení menšin v praxi a jejich dlouhodobý vývoj (2012 – 2015) a spoluriešiteľom národného projektu Hrady na Slovensku. Interdisciplinárny prierezový pohľad na fenomén hradov (zodpovedný riešiteľ Ján Lukačka; 2013 – 2017).

Pedagogická kariéra

Podieľal sa na etablovaní Fakulty verejnej správy Univerzity Pavla Jozefa Šafárika v Košiciach (UPJŠ) a založil Katedru histórie Filozofickej fakulty UPJŠ, ktorá vznikla k 1. októbru 2008 a svoj prvý ročník otvorila v akademickom roku 2009/2010. Vedúcim tejto katedry bol do roku 2012, od kedy pôsobí ako zástupca vedúceho katedry, Martina Pekára. Zabezpečuje výučbu predmetov týkajúcich sa slovenských dejín po roku 1945, francúzskej a slovenskej historiografie a vedie historický proseminár.
Houssay (Loir-et-Cher)

Poloha

Obec má rozlohu 16,56 km². Najvyšší bod je položený 137 m n. m. a najnižší bod 75 m n. m.

Obyvateľstvo

Počet obyvateľov obce je 375 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Sébastien-sur-Loire

Poloha

Obec má rozlohu 11,66 km². Najvyšší bod je položený 33 m n. m. a najnižší bod 2 m n. m.

Obyvateľstvo

Počet obyvateľov obce je 24 726 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta vo futbale 2010 – Finále

Zaujímavosti

Zápas bol pozoruhodný vysokým počtom udelených trestov: rozhodca Howard Webb v celom zápase (vrátane predĺženia) udelil 14 žltých kariet a 1 červenú za 2 žlté karty.
Pred začiatkom zápasu sa jeden fanúšik pokúsil zmocniť sa trofeje.
Petra Hanáková

Petra Hanáková (* 1974) je slovenská filmová historička, kritička a kurátorka. Absolvovala Vedu o výtvarnom umení na Filozofickej fakulte Univerzity Komenského a bakalársky tiež Filmovú vedu na VŠMU v Bratislave. Pracovala na Ústave Dejín umenia SAV, na Katedre vied o umení FTF VŠMU a na Inštitúte umenia a vedy VŠVU. Od roku 2008 je kurátorkou Zbierky iných médií v Slovenskej národnej galérii. Venuje sa teórii múzea, slovenskej filmovej a vizuálnej kultúre dvadsiateho a aktuálneho storočia a kurátorstvu výstav. Je spoluautorkou knižného profilu o Pedrovi Almodóvarovi, monografie Paľo Bielik a slovenská filmová kultúra (SFÚ, 2010) a publikácie o dejinách umeleckej prevádzky 90. rokov Ženy-inštitúcie? (VŠVU/Slovart 2010).

Pedro Almodóvar

V roku 2005 bola pod hlavičkou Slovenského filmového ústavu a Asociácie slovenských filmových klubov vydaná monografia Pedro Almodóvar. Petra Hanáková ju napísala spoločne s Viktóriou Matákovou, vyšla v edícií Camera Obscura.

Paľo Bielik a slovenská filmová kultúra

V roku 2010 vyšla pod hlavičkou Slovenského filmového ústavu v edícií Orbis Pictus Hanákovej 315 stranová monografia Paľo Bielik a slovenská filmová kultúra.
Nieuport 11

Vznik a vývoj

Gustave Delage zmenšil svoj predchádzajúci typ Nieuport 10 a vytvoril tak malý a ľahký jedenapolplošník (pilotmi nazývaný Bébé), ktorý bol omnoho rýchlejší než nemecké Fokkery.
Jedenapolplošník je lietadlo, ktorého horné krídlo má bežnú veľkosť s dvomi nosníkmi a menšie dolné krídlo s jedným nosníkom. Aj cez spevnenie vzperami tvaru V malo spodné krídlo tendenciu sa pod väčším tlakom krútiť a ohýbať. Nieuport 11 už bol vybavený krídelkami na rozdiel od zastaraného ohýbania krídel u konkurenčných Fokkerov.
Hlavou výhodou Fokkerových jednoplošníkov bola výzbroj v podobe synchronizovaných guľometov, ktoré mohli strieľať skrz točiacu sa vrtuľu. V tom čase spojenci nedisponovali podobnou technológiou, a tak bol na Nieuport 11 montovaný guľomet Lewis alebo Hotchkiss nad horné krídlo, odkiaľ mohol strieľať mimo okruh vrtule. Nevýhodou takého riešenia bolo komplikované dobíjanie zbrane.

Operačné nasadenie

Bébé bol dodávaný na západnú frontu od januára 1916 a počas jedného mesiace ich bolo v službe už 90. Nieuporty 11 boli dodávané francúzskej Aviation Militaire, britskej Royal Naval Air Service a holandskej, belgickej, ruskej a talianskej armáde. (Viac ako 450 ich bolo vyrobených v licencii talianskymi firmami.) 
Niektoré Nieuporty 11 boli upravené pre odpaľovanie neriadených rakiet z krídelných vzpier.
Antonio Canova

Život

Po vyučení u Torrettiho sa Canova roku 1775 osamostatnil. Jeho diela, ako napríklad Orfeus a Eurydika z roku 1776 (dnes v Museo Correr) vznikli na objednávku benátskych patricijov.
Roku 1779 odišiel Canovas do Ríma, kde bol hosťom benátskeho veľvyslanca. Tam tvoril diela s prevažne antickými a mytologickými témami. Po obsadení Ríma francúzskou armádou v roku 1798, odišiel späť do Benátok. Od roku 1802 bol vrchným kustódom umeleckých zbierok Cirkevného štátu.
Jeho zákazníkmi a patrónmi boli príslušníci rodiny Bonaparte, neskorším významným klientom a ochrancom VI. vojvoda z Bedfodu.
Nahota bola v dielach Canovas, umelca výrazne ovplyvneného gréckou plastikou, úplne bežná. Keď sa však jeho modelom stala Paulina Borghese, najmladšia sestra Napoleona Bonaparte, vtedy už cisára Napoleona I., a pózovala mu celkom nahá, vyvolala táto udalosť spoločenský škandál.
Pink

Single

STARGATE - P!nk ft. Sia - Waterfall
P!nk - Just like fire (single for Disney movie - Alice through the looking glass)
Saint-Ouen-le-Brisoult

Poloha

Obec má rozlohu 9,75 km². Najvyšší bod je položený 221 m n. m. a najnižší bod 124 m n. m.

Obyvateľstvo

Počet obyvateľov obce je 133 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Wingene

Obyvateľstvo

Obec má približne 13 688 obyvateľov (2010).
Givry (Yonne)

Poloha

Obec má rozlohu 8,43 km². Najvyšší bod je položený 299 m n. m. a najnižší bod 132 m n. m.

Obyvateľstvo

Počet obyvateľov obce je 181 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Agasthenes (syn Augeia)

Agasthenes alebo Agasthenés (starogr. Ἀγασθένης – Agasthenes/iný prepis: Agasthenés) je v gréckej mytológii syn élidskeho kráľa Augeia.
Vyčistenie chlievov jeho otca Augeia bola jedna z dvanástich úloh hrdinu Herakla. Túto úlohu dal Heraklovi mykénsky kráľ Eurystheus, ktorému musel podľa rozkazu najvyššieho boha Dia Herakles slúžiť a po splnení úloh mohol dosiahnuť slobodu. Keďže si chcel Herakles niečo aj zarobiť, vyžiadal si od Augeia odmenu desať percent ustajneného dobytka. Augeias súhlasil, ale po splnení úlohy mu odmenu odmietol dať. Neskôr, keď Herakles získal slobodu, vrátil sa, Augeia zabil a dosadil na trón Augiovho syna Fylea.
Podľa antického autora Pausania však Herakles Augeia nezabil. Augeias sa podľa neho dožil pokročilého veku a trón po ňom zdedil syn Agasthenes, ktorý nevládol sám. Spolu s ním sa na vláde v Élide podieľali, Thalpios, syn Euryta a Amfimachos, syn Kteata.
Agasthenes sa oženil s Peloridou a narodil sa im syn Polyxenos, ktorý bol jedným z nápadníkov krásnej Heleny a účasníkom trójskej vojny.
Zuzana Stanislavová

Životopis

V roku 1969 absolvovala Strednú všeobecnovzdelávaciu školu v Hnúšťa. Nemčinu a slovenčinu študovala v rokoch 1969 – 74 na Filozofickej fakulte Univerzite Pavla Jozefa Šafárika v Prešove. V rokoch 1974 – 1975 pôsobila ako učiteľka na gymnáziu Stará Ľubovňa. V rokoch 1975 – 77 učila na Pedagogickej fakulte Univerzita Pavla Jozefa Šafárika v Košiciach v Prešov. V rokoch 1977 – 81 bola pedagogickou pracovníčkou Okresného domu pionierov a mládeže v Prešov. Od roku 1981 pôsobí ako pracovníčka katedry Slovenského jazyka a literatúry Pedagogickej fakulty v Prešovskej univerzity v Prešove. Je doc. a prof. na Pedagogickej fakulte Prešovskej univerzity v Prešove. V literárnoteoretickej a kritickej aktivite sa venuje problematike modernej prózy pre deti a mládež.
Moyeuvre-Petite

Poloha

Obec má rozlohu 5,43 km². Najvyšší bod je položený 322 m n. m. a najnižší bod 185 m n. m.

Obyvateľstvo

Počet obyvateľov obce je 509 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neuville-sur-Ain

Polohopis

Neuville-sur-Ain má rozlohu 19,79 km². Najvyšší bod je položený 427 m n. m. a najnižší bod 242 m n. m.

Obyvateľstvo

Neuville-sur-Ain má 1549 obyvateľov (2009).
Graf vývoja obyvateľstva:
Zdroje: INSEE